CELEX: 32020D2137
Language: bg
Date: 2020-12-15 00:00:00
Title: Решение (ЕС) 2020/2137 на Съвета от 15 декември 2020 относно позицията, която трябва да се заеме от името на Европейския съюз в рамките на Комитета по търговия и развитие КАРИФОРУМ—ЕС, създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по услугите

18.12.2020   
               
               
                  BG
               
               
                  Официален вестник на Европейския съюз
               
               
                  L 430/15
               
            
         РЕШЕНИЕ (ЕС) 2020/2137 НА СЪВЕТА
         от 15 декември 2020
         относно позицията, която трябва да се заеме от името на Европейския съюз в рамките на Комитета по търговия и развитие КАРИФОРУМ—ЕС, създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по услугите
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна (1) („Споразумението“), беше подписано на 15 октомври 2008 г. и се прилага временно от 29 декември 2008 г.
                  
               
                     (2)
                  
                  
                     Съгласно член 230, параграф 4 от Споразумението Комитетът по търговия и развитие КАРИФОРУМ—ЕС може да създава всякакви специални комитети, занимаващи се с въпроси от неговата компетентност, и да упражнява надзор над тях.
                  
               
                     (3)
                  
                  
                     За по-ефикасно разглеждане на всички въпроси от Споразумението, които са свързани с търговията с услуги, Комитетът по търговия и развитие КАРИФОРУМ—ЕС възнамерява да приеме решение за създаване на Специален комитет по услугите.
                  
               
                     (4)
                  
                  
                     Целесъобразно е да се определи позицията, която трябва да се заеме от името на Съюза в рамките на Комитета по търговия и развитие КАРИФОРУМ—ЕС, тъй като решението за създаване на Специален комитет по услугите ще има правно действие.
                  
               
                     (5)
                  
                  
                     Позицията на Съюза в рамките на Комитета по търговия и развитие КАРИФОРУМ–ЕС по отношение на създаването на Специален комитет по услугите, следва да се основава на проекта на решение на Комитета по търговия и развитие КАРИФОРУМ—ЕС,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза в рамките на Комитета по търговия и развитие КАРИФОРУМ—ЕС, създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, по отношение на създаването на Специален комитет по услугите, се основава на проекта на решение на Комитета по търговия и развитие КАРИФОРУМ—ЕС (2).
            
            
               2.   Представителите на Съюза в Комитета по търговия и развитие КАРИФОРУМ—ЕС могат да одобряват незначителни промени в проекта на решение на посочения комитет, без да е необходимо допълнително решение на Съвета.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 15 декември 2020 година.
            
               
                  За Съвета
               
               
                  Председател
               
               J. KLOECKNER
            
         
         
            (1)  ОВ L 289, 30.10.2008 г., стр. 3.
         
            (2)  Вж. док. ST 13287/20 на http://register.consilium.europa.eu.